د طالبانو د کورنیو چارو وزارت له خوا خپرې شوي شمېرې ښيي چې، د دوی نظاميانو سږکال د اسد په میاشت کې ۴۲۶ کيلوګرامه ښیښه نيولې ده۔

په دې اندازه ښیښه داسي مهال نيول کېږي چې د ۱۴۰۰ شمسي کال، یاني پوره یوه کال په بهير کې ۵۱۲کيلوګرامه ښیښه نيول شوې وه۔

په افغانستان کې د لومړي ځل لپاره په ۲۰۱۴ ميلادي کال کې ۲۰کيلوګرامه ښیښه ونيول شوه چې د ټوخي د شربتو په مرسته جوړه شوي وه، خو هر څومره چې په افغانستان کې د ښیښې په جوړولو کې د ومان بوټي استعمال ډېرېږي، په هماغه اندازه د ښیښې توليد هم ورځ په ورځ ورسره ډېرېږي۔

د ملګرو ملتونو د امنیت شورا په خپل کلني راپور کې خبرداری ورکړ چې افغانستان په سيمه کې د ښیښه جوړولو په برخه کې په لوی هېواد اوښتی دی۔

د دې راپور غږیزه بڼه د لاندې لېنک په کېکاږلو اورېدلی شئ